ŽUPANIJSKI SUD U ZADRU

Ulica Plemića Borelli 9, Zadar

POZIV ZA DOSTAVU PONUDE

u postupku nabave i postavljanja video nadzora

Evidencijski broj: J004/22

Poslovni broj: 41. Su-515/2022-7

Zadar, 6. prosinca 2022.

**POZIV ZA DOSTAVU PONUDE**

Naručitelj Županijski sud u Zadru, Ulica plemića Borelli 9, 23 000 Zadar, OIB: 97465301721 pokrenuo je postupak nabave i postavljanja video nadzora, evidencijski broj: J004/22, a za koji, sukladno članku 12. stavku 1. Zakona o javnoj nabavi ("Narodne novine" broj: 120/16) nije obvezan primijeniti Zakon o javnoj nabavi.

Temeljem članka 8. Pravilnika o provedbi postupaka jednostavne nabave (Poslovni broj: 41. Su-108/2017) Poziv za dostavu ponude za nabavu i postavljanje video nadzora uputiti će se putem elektroničke pošte na adrese pet (5) gospodarskih subjekta, koji su ponudu dužni izraditi sukladno slijedećim uvjetima i zahtjevima.

**1. OPĆI PODACI**

**1.1. Opći podaci o naručitelju**

ŽUPANIJSKI SUD U ZADRU

Ulica plemića Borelli 9

23 000 Zadar

Telefon: 023/203-600

Telefax: 023/211-280

Mrežna stranica: <http://sudovi.pravosudje.hr/zszd>

Odgovorna osoba naručitelja: Željko Đerđ, predsjednik suda

**1.2. Osoba ili služba zadužena za komunikaciju s gospodarskim subjektima**

Kao ovlašteni predstavnik naručitelja osoba zadužena za komunikaciju s ponuditeljima: Antonija Jurlina

Komunikacija se odvija isključivo putem elektroničke pošte, te obavijesti u vezi predmeta nabave možete dobiti pisanim upitom na elektroničku poštu Naručitelja: ured.predsjednika@zszd.pravosudje.hr

Objašnjenje ili dodatne informacije u svezi ovog postupka javne nabave i predmeta nabave, gospodarski subjekt može zatražiti u pisanom obliku i to pravodobnim zahtjevom dostavljenim pisanim putem na navedenu adresu e-pošte.

**2. PODACI O PREDMETU NABAVE**

**2.1. Evidencijski broj nabave:** J004/22

**2.2. Procijenjena vrijednost predmeta nabave**:

92.800,00 kn

**2.3. Opis predmeta nabave**

Predmet ovog postupka je nabava i postavljanje video nadzora u zgradi Županijskog suda u Zadru sukladno Troškovniku koji je sastavni dio ovog Poziva, uz obavljanje redovnih servisnih pregleda za vrijeme trajanja jamstvenog roka sustava tehničke zaštite, prema ovoj tehničkoj specifikaciji. CPV oznaka i naziv prema Uredbi o uvjetima primjene Jedinstvenog rječnika javne nabave (CPV): 32323500-8\* oprema za video nadzor.

Predmet nabave je detaljno specificiran u tehničkoj specifikaciji tj. Troškovniku koji je sastavni dio Poziva za dostavu ponude.

Sustav video nadzora podrazumijeva:

-isporuku, ugradnju, povezivanje, programiranje i administriranje pasivne i aktivne opreme sustava video nadzora, koja zadovoljava trenutne poslovne procese i pozitivne zakonske propise, do pune funkcionalnosti i tehničke ispravnosti.

Uključuje programiranje i administriranje centralnih uređaja i povezivanje na računala kod odgovorne osobe (Službe osiguranja) u predvorju suda.

-održavanje u jamstvenom roku koje obuhvaća otklanjanje svih nedostataka i kvarova nastalih redovnim korištenjem, te jedan (1) redovni servisni pregled godišnje u razdoblju od najmanje 12 mjeseci od primopredaje sustava.

-cijenu navedenog sustava ponuditelj iskazuje u Troškovniku ove Tehničke specifikacije

**2.4. Količina i tehnička specifikacija predmeta nabave**

Količina i vrsta predmeta nabave iskazana je u Troškovniku.

Tehničke specifikacije

Tehničko rješenje sustava predviđa korištenje devetnaest (19) nadzornih kamera, odnosno šesnaest (16) unutarnjih i tri (3) vanjskih nadzornih kamera u mreži, uređaj za prihvat kamera, snimanje u realnom vremenu te pohranu podataka kao i komponente za povezivanje opreme i uređaja sustava.

- Nadzornu opremu potrebno je smjestiti u prostorije Županijskog suda u Zadru u 6 različitih komunikacijskih ormara te ih povezati optičkim kablovima.

- Kod zamjene kamere potrebno je koristiti postojeće instalacije u zidovima. Pozicije vanjskih kamera, zamjenske (1) i novih (2) , potrebno je odrediti tako da se što manje fizički oštećuju profilacije i estetski narušavaju pročelja zgrade.

- Postavljanje unutarnjih kamera (3 zamjenske u prizemlju i ukupno 13 novih na katovima) sa potrebnim instalacijama treba obaviti pažljivo da se ne oštete žbukane profilacije na zidovima i stropovima, odnosno pločice na podovima.

-Potrebno je izraditi nacrt zgrade suda sa točnim pozicijama kamera i potrebnih vodova i troškovnikom radova da bi se dobilo odobrenje Konzervatorskog odjela u Zadru

- Sustav mora imati mogućnost pohrane 30 dana snimljenog materijala (sa svih kamera kompleksa) s mogućnošću proširenja memorijskog kapacitete uređaja,

- Računalni poslužitelj (server) mora imati opcije izbora prikaza pojedine kamere s mogućnošću baziranja na detekcije pokreta (kretanje osoba unutar nadzirnog prostora)

- Novi računalni poslužitelj (server) sustava kao i aktivnu mrežnu opremu potrebno je smjestiti u postojeće komunikacijske ormare.

- Korisnik sustava imenuje osobu za postupanje s uređajima i opremom sustava, te za pristup, pohranu i pregled snimljenog materijala (pristup putem lozinke).

- Također, korisnik sustava dužan je brinuti o redovitom održavanju nadgledanog područja.

- Sustav video nadzora treba biti izveden prema standardnim i harmoniziranim normama, te u skladu s pravilima struke i preporuke proizvođača opreme.

- Vezano za ocjenu kvalitete i davanja tehničke suglasnosti po predloženom rješenju, dobavljač mora na uvid dati ponudbenu dokumentaciju s tehničkim opisom funkcioniranja sustava i ukupnim troškovnikom.

- Po izvođenju radova, potrebno je, od strane izvođača, izraditi uputu za rukovanje i održavanje sustava na hrvatskom jeziku, te dokumentaciju izvedenog stanja (oboje u dva primjerka).

- Pri ugradnji videonadzora ne smije dolaziti do ometanja redovnog rada u zgradi Županijskog suda u Zadru.

- Za ponuđene predmeta nabave Ponuditelj je obvezan dati jamstvo u minimalnom trajanju od 12 mjeseci za svaki od predmeta nabave bez ograničenja. Jamstveni list na razdoblje cjelokupnog jamstvenog roka Ponuditelj je dužan dostaviti Naručitelju prilikom primopredaje robe. Jamstvo počinje teći danom uspješne primopredaje.

**2.5. Mjesto i način izvršenja ugovora**

Zgrada Županijskog suda u Zadru, Ulica plemića Borelli 9

**2.6. Rok i početak izvršenja ugovora**

S ponuditeljem čija ponuda bude odabrana sklopit će se ugovor za nabavu i postavljanje video nadzora.

Ugovor stupa na snagu dan nakon što ga potpišu obje strane.

Okvirni rok izvršenja ugovora je 75 kalendarskih dana od dana stupanja na snagu ovog Ugovora.

Rok početka izvođenja radova počinje teći od dana stupanja na snagu ugovora.

Odabrani ponuditelj, tj. izvođač dužan je Naručitelju odmah izvijestiti da su radovi koji su predmet nabave završeni te je dužan, bez odgode, po pozivu Naručitelja pristupiti primopredaji o čemu se sastavlja zapisnik.

Naručitelj u ovoj fazi dostavlja prijedlog ugovora, te zadržava pravo isti prilagoditi ovisno o pristiglim ponudama, te odabranom ponuditelju. Naručitelj u prijedlogu ugovora utvrđuje obvezne dijelove (predmet nabave, rok i uvjeti izvršenja ugovornih obveza odabranog ponuditelja, rok, način i uvjeti plaćanja; rok izvršenja ugovora) koji se prilikom izrade konačnog ugovora ne mogu mijenjati.

Prijedlog ugovora nalazi se u Prilogu 4 ovog Poziva i njen je sastavni dio.

Dostavom ponude smatrat će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog ugovora u sklopu svoje ponude.

**2.7. Rok valjanosti ponude**

60 dana od dana isteka roka za dostavu ponuda.

Rok valjanosti ponude mora biti naveden u ponudbenom listu koji je sastavni dio ovog Poziva.

**3. KRITERIJI ZA KVALITATIVNI ODABIR GOSPODARSKOG SUBJEKTA**

Ponuditelj je u ponudi dužan dostaviti slijedeće:

1. **Izvadak iz kaznene evidencije** ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čije je osoba državljanin, kojim se dokazuje da ne postoje osnove za isključenje iz članka 215. stavka 1. ZJN 2016.

Ako u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Sukladno članku 20. stavak 10. Pravilnika o dokumentaciji o nabavi te ponudi u postupcima javne nabave („Narodne novine“ broj 65/2017) izjavu o nekažnjavanju može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koji su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Izvod ili izjava se može dostaviti u neovjerenoj preslici, koja ne smije biti starija od tri mjeseca računajući od dana Poziva na dostavu ponuda.

1. **Potvrdu porezne uprave o stanju duga** u državi poslovnog nastana gospodarskog subjekta, koja ne smije biti starija od 30 dana od dana zaprimanja ovog Poziva.

Iz navedenog dokaza mora biti razvidno da je **ponuditelj ispunio obveze plaćanja dospjelih poreznih obveza i obveza za mirovinsko i zdravstveno osiguranje**, odnosno da mu je temeljem posebnih propisa odobrena odgoda plaćanja navedenih obveza.

Naručitelj će isključiti ponuditelja iz postupka nabave ako utvrdi da nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

1. **Izvod kojim se dokazuje upis u sudski, obrtni, strukovni ili drugi odgovarajući registar države sjedišta gospodarskog subjekta**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. **Upis u registar dokazuje se odgovarajućim izvodom,** ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smiju biti stariji od tri mjeseca računajući od dana zaprimanja ovog Poziva.

1. **Rješenje i uvjerenje Ministarstva unutarnjih poslova Republike Hrvatske**

* **Rješenje Ministarstva unutarnjih poslova Republike Hrvatske za obavljanje djelatnosti privatne (tehničke) zaštite** sukladno odredbama Zakon o privatnoj zaštiti („Narodne novine“ broj 16/2020).
* **Uvjerenje (Potvrda) Ministarstva unutarnjih poslova Republike** Hrvatske kojim se potvrđuje da gospodarskom subjektu, od dana izdavanja rješenja Ministarstvo unutarnjih poslova kojim se gospodarskom subjektu odobrava obavljanje privatne-tehničke zaštite, nije zabranjeno obavljanje iste djelatnosti.

Iz uvjerenja (Potvrde) mora biti vidljivo da gospodarskom subjektu od dana početka jednostavne nabave nije zabranjeno obavljanje navedene djelatnosti.

1. **Izjava o ukupnom godišnjem prometu u 3 (tri) posljednje financijske godine**

Naručitelj je u ovom Pozivu za dostavu ponude odredio uvjete ekonomske i financijske sposobnosti kojima se osigurava da ponuditelji imaju ekonomsku i financijsku sposobnost potrebnu za izvršenje ugovora. Ispunjenje propisanih minimalnih razina ekonomske i financijske sposobnosti traži se kako bi ponuditelj dokazao da ima stabilno financijsko poslovanje na način da ne može dovesti u pitanje izvršenje ugovornih obveza.

Ponuditelj mora u postupku jednostavne nabave dokazati da mu je minimalni godišnji promet u 3 (tri) posljednje dostupne financijske godine, koje prethodne godini u kojoj je započeo postupak nabave (2021, 2020, 2019) ovisno o datumu osnivanja ili početka obavljanja djelatnosti gospodarskog subjekta, u svakoj od 3 (tri) godine jednak ili veći od 92.800,00 kuna.

Izjavom o ukupnom godišnjem prometu gospodarskog subjekta u svakoj od tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna. Izjava se daje na temelju financijskog izvješća i knjigovodstvenih evidencija gospodarskog subjekta. Predložak Izjave sastavni je dio ovog Poziva (Prilog 2).

**4. Dostava traženih dokumenata**

Dokumente tražene u točki 3. ovog Poziva, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

Naručitelj može radi provjere istinitosti podataka:

- Od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili

- Obratiti se izdavatelju dokumenata ili nadležnim tijelima.

Ako je dokumentacija koju je ponuditelj trebao dostaviti nepotpuna, naručitelj može, poštujući načela jednakog tretmana i transparentnosti, zahtijevati od ponuditelja da dopune dokumentaciju u primjerenom roku ne kraćem od 5 dana.

Ukoliko se utvrdi da je ponuditelj dostavio lažne podatke, Naručitelj će ga isključiti iz postupka nabave.

**5. KRITERIJ ZA ODABIR PONUDE**

Naručitelj donosi Odluku o odabiru ekonomski najpovoljnije ponude prema kriteriju za odabir ponude.

Kriterij za odabir ponude je ekonomski najpovoljnija ponuda. Relativni ponder 1005 cijena.

Budući da naručitelj ne može koristiti pravo na pretporez uspoređuje cijene ponuda s porezom na dodanu vrijednost.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

**6. CIJENA PONUDE**

Cijena ponude piše se brojkama u apsolutnom iznosu zaokruženo na dvije decimale te mora biti izraženo u kunama.

Ponuditelj mora dostaviti ponudu za cjelokupan predmet nabave na način kako je to definirano Troškovnikom.

Prilikom ispunjavanja troškovnika ponuditelj je dužan ispuniti sve stavke troškovnika.

Ponuditelj u troškovnik upisuje jediničnu cijenu, ukupnu cijenu po stavki, ukupnu cijenu ponude bez PDV-a, iznos PDV-a, ukupnu cijenu s PDV-om.

Ukoliko u troškovniku postoji dodatak "ili jednakovrijedan" i ako gospodarski subjekt nudi jednakovrijedan proizvod mora na za to predviđenim praznim mjestima troškovnika, prema odgovarajućim stavkama, navesti podatke o proizvodu i tipu odgovarajućeg proizvoda koji nudi, te ako se to traži, i ostale podatke koji se odnose na taj proizvod.

Ovisno o proizvodu, kao dokaz jednakovrijednosti, gospodarski subjekt mora dostaviti tehničku dokumentaciju o proizvodu iz koje je moguća i vidljiva usporedba te nedvojbena ocjena jedankovrijednosti (tehničke karakteristike, atesti, norme, certifikati, sukladnosti i sl.), prema kriterijima mjerodavnima za ocjenu jednakovrijednosti navedenima u troškovniku.

Ako ponuditelj nije u sustavu PDV-a ili je predmet nabave oslobođen PDV-a, u troškovniku i ponudbenom listu, na mjesto predviđenom za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis PDV-a ostaje prazno.

Jedinične cijene iz ponude su nepromjenjive. U cijenu ponude bez poreza na dodanu vrijednost, koji se iskazuje zasebno iza cijene ponude, uračunati su svi troškovi, uključujući posebne poreze, trošarine i carine, ako postoje, te popusti.

Kada cijene ponude bez poreza na dodanu vrijednost izražena u Troškovniku ne odgovora cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Troškovnik mora biti popunjen na izvornom predlošku bez mijenjanja, ispravljanja i prepisivanja izvornog teksta. Ako ponuditelj ne postupi u skladu sa zahtjevima iz ove točke, ili promijeni tekst ili količine navedene u Troškovniku smatrat će se da je takav troškovnik nepotpun i nevažeći, te će ponuda biti odbačena kao neprihvatljiva.

**6.1. Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi**

Gospodarskim subjektima se preporuča da prije podnošenja ponude prouče troškovnik, temeljem kojeg će se izvoditi predmetni radovi te se upoznaju s uvjetima izvođenja radova na lokaciji, budući da im se zbog nepoznavanja istih neće priznato pravo na kasniju izmjenu cijene ili bilo koje druge odredbe iz ovog Poziva.

Za predstavnike zainteresiranih gospodarskih subjekata, Naručitelj je predvidio mogućnost organizacije obilaska lokacije na kojoj se predviđa izvođenje predmetnih radova, svaki radni dan, odnosno od ponedjeljka do petka, u vremenu od 8,00 do 14,00 uz obveznu prethodnu najavu najmanje jedan dan prije planiranog dolaska kako bi se dogovorio točan termin obilaska i lokaciju susreta za svakog subjekta pojedinačno. Kontakt osoba vezano za uvid u mjesto izvođenja radova je Renato Babić, e-mail: [renato.babic@zszd.pravosudje.hr](mailto:renato.babic@zszd.pravosudje.hr), mob.: 099/536-1882. Troškove posjeta budućeg gradilišta snosi zainteresirani subjekt za sebe.

**7. ROK I UVJETI PLAĆANJA**

Za izvedene radove, a nakon izvršene primopredaje Izvođač se ispostaviti e-račun koji treba glasiti na ŽUPANIJSKI SUD U ZADRU, Ulica plemića Borelli 9, 23 000 Zadar, s pozivom na broj ugovora o nabavi. U privitku računa mora biti Zapisnik o primopredaji radova.

Naručitelj će izvedene radove platiti u roku od 30 (trideset) dana od dana zaprimanja e-računa u strukturiranom elektroničkom obliku putem informacijskog posrednika, na IBAN ponuditelja.

Naručitelj ima pravo prigovora na ispostavljeni račun ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Predujam isključen, kao i traženje sredstava osiguranja plaćanja od strane gospodarskog subjekta.

Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

**8. UPUTA O ISPRAVNOM NAČINU IZRADE PONUDE**

Pri izradi ponude ponuditelj se mora pridržavati zahtjeva i uvjeta iz ovog Poziva.

Ponuda, zajedno s pripadajućom dokumentacijom, izrađuje se na hrvatskom jeziku i latiničnom pismu.

9.1. Sadržaj ponude

Ponuda mora sadržavati:

1) Ponudbeni list (ispunjen, potpisan i pečatiran od strane ovlaštene osobe ponuditelja),

2) Izjave o ukupnom godišnjem prometu u 3 posljednje financijske godine (prilog 2.) i Izjava o prihvaćanju uvjeta iz Poziva za dostavu ponude (prilog 3.) ispunjene, potpisane i pečatirane od strane ovlaštene osobe ponuditelja

3) Troškovnik (ispunjen, potpisan i pečatiran od strane ovlaštene osobe ponuditelja),

4) Dokumente tražene u točki 3. ovog Poziva,

5) Nacrt zgrade suda sa točnim pozicijama kamera i potrebnih vodova,

6) Dokazi jednakovrijednosti ponuđenih proizvoda iz točke 6. ovog Poziva, ako je primjenjivo,

**8.2. Način izrade ponude**

Ponuda se izrađuje u papirnatom obliku na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ponuda se predaje u izvorniku.

Ponuda se uvezuje na način da se onemogući naknadno vađenje ili umetanje listova.

Ako je ponuda izrađena u dva ili više dijelova, svaki dio se uvezuje na način da onemogući naknadno vađenje ili umetanje listova.

Propisani tekst Poziva na dostavu ponuda (uključujući troškovnik) ne smije se mijenjati i nadopunjavati.

Stranice ponude označavaju se brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na radni broj stranice kojim završava prethodni dio.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**9. NAČIN I DOSTAVA PONUDE**

Ponuda mora biti izrađena u skladu s točkom 9. ovog Poziva, te se dostavlja u papirnatom obliku, u zatvorenoj omotnici.

Do isteka roka za dostavu ponuda ponuditelj može dostaviti izmjenu ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obaveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju ponude.

Ponuda pristigla nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio.

Alternativna ponuda nije dopuštena u ovom postupku nabave.

**9.1. Mjesto dostave ponude**

Županijski sud u Zadru, Ulica plemića Borelli 9, 23 000 Zadar

**9.2. Način dostave ponude**

Ponuda se dostavlja u zatvorenoj poštanskoj omotnici neposredno na pisarnicu naručitelja ili preporučenom poštanskom pošiljkom na adresu naručitelja iz točke 9.1. ovog Poziva.

Na zatvorenoj omotnici mora biti naznačeno:

- na prednjoj strani omotnice:

**ŽUPANIJSKI SUD U ZADRU**

**Stručno povjerenstvo za provedbu postupaka javne nabave**

Ulica plemića Borelli 9

23 000 Zadar

Ponuda za nabavu i postavljanje video nadzora- "NE OTVARAJ"

Evidencijski broj nabave: J004/22

- na poleđini ili u gornjem lijevom kutu omotnice:

Naziv i adresa ponuditelja

OIB ponuditelja

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Neće se provesti javno otvaranje ponuda.

**9.3.** **Rok za dostavu ponude**

Krajnji rok za dostavu ponude je **15. prosinca.2022. do 10:00 sati**, bez obzira na način dostave.

**10. BITNI UVJETI ZA IZVRŠENJE UGOVORA O NABAVI**

Odabrani ponuditelj je obvezan izvršiti predmet nabave sukladno roku, kvaliteti i cijeni navedenoj u dostavljenoj ponudi i uvjetima ovog Poziva na dostavu ponuda.

**11. OSTALO**

**11.1. Popis gospodarskih subjekata s kojima je naručitelj u sukobu interesa**

Temeljem članka 80. stavka 2. Zakona o javnoj nabavi ("Narodne novine" broj 120/16) ne postoje gospodarski subjekti s kojima je Županijski sud u Zadru, kao naručitelj, ne smije sklapati ugovore o nabavi (u svojstvu ponuditelja, člana zajednice gospodarskog subjekta ili podugovaratelja).

**11.2. Dodatne informacije, objašnjenja ili izmjene Poziva za dostavu ponude**

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za poziv za dostavu ponuda.

Obavijesti o eventualnim izmjenama poziva, te odgovore na upite zainteresiranih gospodarskih subjekata Naručitelj će dostaviti ponuditeljima na isti način na koji je dostavio Poziv za dostavu ponuda.

**11.3. Obavijesti o rezultatima nabave**

Na osnovu rezultata pregleda i ocjene pristiglih ponuda od strane stručnog povjerenstva, ovlaštena osoba naručitelja donosi Odluku o odabiru ili Odluku o poništenju postupka nabave u roku od 15 dana od dana isteka roka za dostavu ponuda.

Odluka o odabiru ili poništenju zajedno s Zapisnikom o otvaranju , pregledu i ocjeni ponuda dostavlja se elektroničkom poštom svim ponuditeljima.

Dostava se smatra obavljenom istekom dana dostave.

**11.4. Posebne odredbe**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Naručitelj zadržava pravo poništiti ovaj postupak nabave ako:

1) postanu poznate okolnosti zbog kojih ne bi došlo do pokretanja postupka jednostavne nabave da su bile poznate prije;

2) postanu poznate okolnosti zbog kojih bi došlo do sadržajno bitno drugačijeg poziva za dostavu ponuda da su bile poznate prije;

3) nije pristigla nijedna ponuda;

4) nakon isključenja odbijanja ponuda ne preostane nijedna valjana ponuda.

**Prilog 1.**

**PONUDBENI LIST**

**Predmet nabave:**

**Evidencijski broj nabave:**

**Naručitelj:**

|  |  |
| --- | --- |
| **PODACI O PONUDITELJU** |  |
| **Naziv ponuditelja** |  |
| **Adresa ponuditelja** |  |
| **OIB** |  |
| **Broj računa (IBAN)** |  |
| **Ponuditelj je u sustavu PDV-a**  **(zaokružiti)** | **DA NE** |
| **Adresa e-pošte** |  |
| **Kontakt osoba ponuditelja** |  |
| **Broj telefona** |  |
| **Broj telefaksa** |  |

|  |  |
| --- | --- |
| **CIJENA PONUDE BEZ PDV-a** |  |
| **IZNOS PDV-a** |  |
| **CIJENA PONUDE S PDV-om** |  |

**Rok valjanosti ponude: \_\_\_\_\_\_\_\_\_\_\_\_\_\_dana**

**Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_**

(Ovlaštena osoba ponuditelja

**Prilog 2. – Ogledni primjerak izjave**

**IZJAVA O UKUPNOM GODIŠNJEM PROMETU U 3 (TRI) POSLJEDNJE FINANCIJSKE GODINE**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kao ovlaštena osoba za

zastupanje gospodarskog subjekta (ponuditelj) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujem da je navedeni gospodarski subjekt (ponuditelj) u 3 (tri) posljednje dostupne

financijske godine ostvario ukupni promet kako slijedi:

|  |  |
| --- | --- |
| **GODINA** | **Ukupni godišnji promet** |
| 2021. |  |
| 2020. |  |
| 2019. |  |

U \_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ 2022. godine

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ovlaštena osoba ponuditelja)

**Prilog 3.**

IZJAVA O PRIHVAĆANJU UVJETA IZ POZIVA NA DOSTAVU PONUDA

kojom kao ponuditelj:

(naziv ponuditelja, adresa, OIB)

izjavljujem da su mi poznate odredbe iz Poziva na dostavu ponuda, da ih prihvaćam i da ću izvršiti predmet nabave NABAVA I POSTAVLJANJE VIDEO NADZORA (Evidencijski broj nabave J004/22) u skladu s tim odredbama i za cijene koje su navedene u dostavljenoj ponudi.

Kao ovlaštena osoba za zastupanje gospodarskog subjekta\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dajem slijedeću izjavu:

Jamstveni rok traje\_\_\_\_\_\_\_\_\_\_\_\_\_\_\_\_ mjeseci, za koje će vrijeme u uvjetima normalnog korištenja nabavljenih predmeta nabave Prodavatelj snositi sve troškove eventualnih popravaka ili zamjene.

Datum od koje teče jamstveni rok je datum kad je potpisan primopredajni zapisnik između Prodavatelja i Kupca o uredno isporučenom predmetu nabave.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(čitko ime i prezime osobe po zakonu

ovlaštene za zastupanje ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum)

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe Ponuditelja)

**Prilog 4.**

ŽUPANIJSKI SUD U ZADRU, Ulica plemića Borelli 9, Zadar, OIB: 97465301721, zastupan po predsjedniku suda Željku Đerđu (u daljnjem tekstu: Naručitelj),

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_\_\_\_ zastupano po\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu : Izvođač)

zaključili su

(prijedlog)

UGOVOR

o nabavi i postavljanju video nadzora

Članak 1.

Ovaj Ugovor se sklapa temeljem provedenog postupka jednostavne nabave i postavljanja video nadzora, evidencijski broj: J004/22 u kojemu je Naručitelj Odlukom o odabiru ekonomski najpovoljnije ponude, broj: od godine odabrao ponudu Izvođača kao najpovoljniju sukladno objavljenim kriterijima za donošenje odluke o odabiru, te uvjetima i zahtjevima iz Poziva za dostavu ponude.

I. PREDMET UGOVORA

Članak 2.

Predmet ovog Ugovora je nabava i postavljanje video nadzora u zgradi i na zgradi Županijskog suda u Zadru na adresi Ulica plemića Borelli 9, 23 000 Zadar.

Nabava video nadzora i postavljanje video nadzora mora biti u skladu s Troškovnikom koji je sastavni dio ovog Ugovora.

Količine navedene u troškovniku su predviđene (okvirne). Naručitelj se ne obvezuje na realizaciju navedenih količina u cijelosti, te će stvarna realizacija ovisiti o potrebama Naručitelja i raspoloživim financijskim sredstvima.

II. NAČELA UGOVORA

Članak 3.

Izvođač potpisom ovoga Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

Izvođač se potpisom ovoga Ugovora odriče prava na moguće prigovore s osnova nepoznavanja uvjeta i načina izvođenja radova.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržavati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtjeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

Izvođač je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

III. CIJENA

Članak 4.

Ukupna cijena radova iz članka 2. ovog Ugovora bez PDV-a iznosi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kuna

Na iznos iz stavke 1. ovog članka zaračunava se PDV po važećoj stopi.

Članak 5.

Ugovorne strane su suglasne da su ponuđene jedinične cijene nepromjenjive za cijelo vrijeme trajanja Ugovora, te da su u cijenu uključeni svi troškovi, kao i drugi troškovi koji mogu proizaći prilikom izvršenja radova iz članka 2. ovog Ugovora, te popusti.

IV. NAČIN PLAĆANJA

Članak 6.

Plaćanje se obavlja na temelju uredno izvedenih radova i ispostavljenog računa u roku od trideset (30) dana od dana zaprimljenog e-računa u strukturiranom elektroničkom obliku putem informacijskog posrednika, doznakom na poslovni račun Izvođača.

Račun treba glasiti na : ŽUPANIJSKI SUD U ZADRU, ulica plemića Borelli 9, 23 000 Zadar, s pozivom na broj ugovora o nabavi. U privitku računa mora biti priložen ovjereni Zapisnik o primopredaji radova.

Naručitelj ima pravo prigovora na ispostavljeni račun ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Na zakašnjele uplate Izvođač ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena.

V. TRAJANJE UGOVORA

Članak 7.

Ovaj Ugovor stupa na snagu sljedećeg dana nakon što ga potpišu obje ugovorne strane.

Okvirni rok izvršenja ugovora je 75 kalendarskih dana od dana stupanja na snagu Ugovora.

Rok početka izvođenja radova počinje teći od dana stupanja na snagu ugovora.

Izvođač je dužan Naručitelja odmah izvijestiti da su radovi koji su predmet nabave završeni te je dužan, bez odgode, po pozivu Naručitelja pristupiti primopredaji o čemu se sastavlja zapisnik.

Pod završetkom ugovorenih radova smatra se dan kada je Izvođač izvršio urednu primopredaju radova Naručitelju što se utvrđuje zapisnikom o primopredaji radova potpisanim od strane predstavnika Naručitelja i Izvođača.

Članak 8.

Nakon završetka izvođenja radova Izvođač je dužan bez odgode s gradilišta ukloniti preostali materijal, opremu i sredstva za rad te privremene objekte izrađene u okviru pripremnih radova, otpad i slično.

Izvođač je također bez odgode dužan dovesti zemljište i/ili okolne građevine/objekte na području gradilišta i na prilazu gradilišta u uredno stanje.

Ukoliko Izvođač ne postupi sukladno traženom u ovom članku Naručitelj će pisanim zahtjevom zatražiti izvršenje u primjerenom roku. Ukoliko Izvođač ne postupi po pisanom zahtjevu, Naručitelj je ovlašten povjeriti navedene radove trećoj osobi na trošak Izvođača.

Naplata troškova obaviti će se po računu, odbijanjem/umanjenjem od ukupne vrijednosti izvršenih radova.

Članak 9.

Ugovoreni rok za završetak radova može se produljiti bez posljedica za Izvođača, ako je Izvođač bio spriječen u izvođenju radova u slijedećim slučajevima:

* uslijed nastupa više sile, odnosno nastupa okolnosti čije posljedice Izvođač nije mogao predvidjeti, izbjeći ni ukloniti,
* zbog nepovoljnih vremenskih prilika za izvođenje pojedinih vrste radova, koje znatno odstupaju od vremenskih prilika za godišnje doba i mjesto izvođenja radova,
* zbog nepredviđenih radova koji se moraju izvesti za koje Izvođač nije znao niti je mogao znati u vrijeme sklapanja Ugovora,
* zastojem izazvanim djelovanjem nadležnih organa, a za koje nije kriv Izvođač
* uslijed pisanog zahtjeva Naručitelja za prekidom radova.

Članak 10.

Razlogom produljenja roka za završetak radova mogu biti samo one okolnosti koje Izvođač nije sam uzrokovao.

Izvođač je zahtjev za produljenje roka završetka radova, dužan podnijeti unutar ugovorenog roka i to u roku od 8 (osam) dana od nastanka razloga/okolnosti za produljenje.

U slučajevima odobrenja zahtjeva Izvođača iz prethodnog stavka Naručitelj i Izvođač utvrđuju da će zaključiti Dodatak ugovoru u kojem će utvrditi novi rok izvršenja radova, a koji ima značaj produljenja prvobitno ugovorenog roka.

U slučaju produljenja roka zbog razloga navedenih u ovom članku Izvođač i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka za završetak radova.

VI UGOVORNA KAZNA

Članak 11.

U slučaju neispunjenja krajnjeg roka izvođenja iz razloga koji nisu razlozi iz članka 9. ovog ugovora Naručitelj ima pravo Izvođaču naplatiti ugovornu kaznu za zakašnjenje.

Ugovorna kazna za zakašnjenje iznosi 1 ‰ (jedan promil) od ugovorene cijene bez PDV-a za svaki dan zakašnjenja, s osnovicom koju čini ugovorena cijena bez PDV-a (neovisno na moguće djelomično ispunjenje i na vrijednost izvedenih radova).

Iznos tako određene ugovorene kazne ne može prijeći 10% (deset post) ugovorene cijene radova bez PDV-a.

Ugovorna kazna za zakašnjenje obračunava se od dana završetka radova kako je definirano člankom 7. ovog Ugovora.

Naplata ugovorne kazne obavit će se po računu, odbijanjem/umanjenjem od ukupne vrijednosti izvršenih radova.

VII. RASKID UGOVORA

Članak 12.

Ako se tijekom izvršenja ovog ugovora Izvođač ne drži uvjeta ugovora odnosno ne ispuni bilo koju obvezu iz ovog Ugovora, Naručitelj ima pravo tražiti od Izvođača da, u primjerenom roku, otkloni nedostatke ili ispuni obvezu iz ovog Ugovora.

Ukoliko do isteka roka iz stavka 1. ovog članka Izvođač ne postupi po zahtjevu Naručitelja, Naručitelj ima pravo raskinuti Ugovor.

Naručitelj ima pravo raskinuti ovaj Ugovor, bez ostavljanja naknadnoga roka ukoliko Izvođač:

-izgubi ovlaštenje potrebno za obavljanje djelatnosti predmeta nabave,

- postane nesposoban za plaćanje ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ovom Ugovoru.

U slučaju raskida Ugovora od strane Naručitelj, sukladno ovom članku, Naručitelj ima pravo zahtijevati naknadu štete sukladno odredbama Zakona o obveznim odnosima.

Ugovor se smatra raskinutim kada Izvođač primi pismenu obavijest o raskidu Ugovora.

Članak 13.

Izvođač ima pravo raskinuti ovaj Ugovor:

- ako Naručitelj u bitnome ne izvršava svoje obveze iz ovog Ugovora i

- u slučaju kada je onemogućeno izvođenje radova zbog okolnosti za koje nije odgovoran Izvođač.

U slučaju raskida ovog Ugovora sukladno prethodnom stavku Naručitelj će platiti Izvođaču smo izvedene radove.

VII. OBVEZE IZVOĐAČA U SLUČAJU RASKIDA

Članak 14.

U slučaju raskida ovog Ugovora po bilo kojoj osnovi Izvođač je obvezan u primjerenom roku, a najduže u roku od 30 dana:

osloboditi gradilište od svojih strojeva, materijala i ljudi, te strojeva, materijala i ljudi svojih podugovaratelja

- izvršiti primopredaju svih radova, te predati svu dokumentaciju predstavniku Naručitelja i

- zaštiti radove od propadanja i oštećenja na tehnički prikladan i ispravan način.

Ukoliko Izvođač ne izvrši u prethodnom stavku navedene obveze u za to predviđenim rokovima Naručitelj ima pravo na trošak Izvođača bez potrebe ishođenja odobrenja ukloniti s gradilišta materijal i strojeve Izvođača ili podugovaratelja te ih pohraniti u javno ili drugo skladište na trošak Izvođača, a troškove namiriti iz dospjelog računa Izvođača.

IX. ZAVRŠNE ODREDBE

Članak 15.

Naručitelj će imenovati osobu koja će biti predstavnik Naručitelja i u njegovo ime nadgledati izvršenje Ugovora.

Predstavnik Naručitelja kao odgovorna osoba prati: realizaciju izvođenja ugovorenih radova, rad izvođača, ima pravo pristupa gradilištu u sako doba uz poštivanje pravila propisana Zakonom o zaštiti na radu, kontrolira je li izvršenje Ugovora u skladu s uvjetima određenim u Pozivu za dostavu ponuda i odabranom ponudom.

Predstavnik Naručitelja zadužen za praćenje realizacije ovog Ugovora je\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_, e-mail:\_\_\_\_\_\_\_\_\_\_\_\_\_\_\_\_\_\_\_\_\_\_.

Članak 16.

Sastavni dijelovi ovog Ugovora su:

- Ponudbeni list,

- Troškovnik

Članak 17.

Ugovorne strane su suglasne da će se na uređenje svih ostalih odnosa iz ovog Ugovora primjenjivati odredbe Zakona o obveznim odnosima.

Članak 18.

Ovaj Ugovor sastavljen je u četiri (4) istovjetna primjerka, od kojih svaka ugovorna strana zadržava po dva (2) primjerka.

NARUČITELJ: IZVOĐAČ:

ŽUPANIJSKI SUD U ZADRU

\_\_\_\_\_\_\_\_\_\_\_\_\_\_\_\_\_\_\_\_\_\_\_

Predsjednik suda \_\_\_\_\_\_\_\_\_\_\_\_\_\_\_\_\_\_\_

Željko Đerđ \_\_\_\_\_\_\_\_\_\_\_\_\_\_\_\_\_\_\_

Poslovni broj:

U Zadru,\_\_\_\_\_\_\_\_\_\_\_\_\_\_2022.